***Parteneriatele de azi construiesc viitorul sustenabil de mâine***

 **Ce este Coaliția România Sustenabilă?**

Coaliția România Sustenabilă (CRS) este un program lansat de Ambasada Sustenabilității în România\* în anul 2019 și reprezintă prima platformă apolitică pentru dezvoltarea durabilă a României. Programul a fost dezvoltat ca urmare a planului de implementare și monitorizare a Strategiei Naționale pentru Dezvoltare Durabilă. Programul se derulează în parteneriat cu Departamentul pentru Dezvoltare Durabilă din cadrul Guvernului României. Evenimentul de lansare al acordului de parteneriat este disponibil[aici](https://www.youtube.com/watch?v=Q_Lz8MrkwS8&list=UUGVKZuHjR1HUtNHUAx7ouDw&index=18).

**Cine face parte din Coaliția România Sustenabilă?**

Sub umbrela CRS, Ambasada Sustenabilității aduce împreună companii responsabile, ONG-uri implicate și lideri de opinie activi din punct de vedere social, dispuși să colaboreze pentru dezvoltarea sustenabilă a României. Coaliția România Sustenabilă reunește până în acest moment peste 80 de companii mari, IMM-uri și organizații neguvernamentale, din ale căror echipe fac parte peste 50.000 de angajați.

 **Ce își propune Coaliția România Sustenabilă?**

Obiectivul principal este ca investițiile și schimbările din următorii ani să aibă la bază cele [17 Obiective de Dezvoltare Durabilă ale ONU](https://ambasadasustenabilitatii.ro/obiective-coalitie/), demers ce necesită sprijinul și implicarea tuturor stakeholderilor din societate. Astfel, prin intermediul Coaliției, ASR oferă oportunitatea pentru dialog, dezvoltarea de parteneriate, creare de rețele și schimbul de cunoștințe între profesioniștii din companii, ONG-uri și instituții publice. Mai mult, cu sprijinul Departamentului pentru Dezvoltare Durabilă, mesajele membrilor CRS vor ajunge mai rapid și mai eficient la decidenții politici, cei care pot crea cadrul legislativ optim pentru atingerea celor obiectivelor de țară conformei privind dezvoltarea sustenabilă.

Totodată, angajații organizațiilor membre în CRS au acces la instrumente și know-how pentru transparența în afaceri și practici durabile prin intermediul mai multor programe, unul dintre acestea fiind [SustainAbility School](https://ambasadasustenabilitatii.ro/programe-asr/sustainability-school/), educație și formare în management sustenabil.